b'\n_START_ARTICLE_\nIhmeellinen maailma\n_START_SECTION_\nSis\xc3\xa4lt\xc3\xb6\n_START_PARAGRAPH_\nUfologiasta k\xc3\xa4sitell\xc3\xa4\xc3\xa4n muun muassa aaveilma-alukset, aaveraketit, ufosieppaukset, karjansilpomiset, muinaiset astronautit ja viljaympyr\xc3\xa4t. Parapsykologian ilmi\xc3\xb6ist\xc3\xa4 selitet\xc3\xa4\xc3\xa4n muun muassa telepatia ja kehostapoistumiskokemus. Horoskoopit ja Nils Mustelinin kehitt\xc3\xa4m\xc3\xa4 sporalogia rinnastetaan. Uskomusl\xc3\xa4\xc3\xa4kinn\xc3\xa4st\xc3\xa4 esitell\xc3\xa4\xc3\xa4n kriittisesti esimerkiksi akupunktio ja homeopatia. Muita oppeja ovat esimerkiksi afrosentrismi, Rudolf Steinerin antroposofia, Bermudan kolmio, biodynaaminen viljely, biorytmi, Cottingleyn keijukaiset, ennustaminen, frenologia, grafologia ja holokaustin kielt\xc3\xa4minen. _NEWLINE_Teoksessa arvostellaan erilaisia tieteen\xc3\xa4 esiintyvi\xc3\xa4 valetieteit\xc3\xa4: esimerkiksi kvanttimystiikka tai n\xc3\xa4enn\xc3\xa4ishistoriaa. Kansanomaisia oppeja kaivonkatsomisesta, kuuhulluudesta, kummittelusta ja maas\xc3\xa4teilyst\xc3\xa4 k\xc3\xa4sitell\xc3\xa4\xc3\xa4n my\xc3\xb6s. Kryptozoologiasta mukana on Loch Nessin hirvi\xc3\xb6. Nykyajassa vaikuttavat edelleen my\xc3\xb6s taru Atlantiksesta, numerologia ja vitalismi._NEWLINE_Uskontoon liittyv\xc3\xa4t esimerkiksi hakusanat ihme, jumalan olemassaolo, kielill\xc3\xa4puhuminen, dualismi, ihmeparantaminen, j\xc3\xa4lleensyntyminen, luomisoppi, kuoleman j\xc3\xa4lkeinen el\xc3\xa4m\xc3\xa4, rukoilu, k\xc3\xa4\xc3\xa4rinliinatiede, uskon terveellisyys, yliluonnollinen ilmi\xc3\xb6 ja \xc3\xa4lyk\xc3\xa4s suunnitelma. New Agen ja spiritismin ilmi\xc3\xb6it\xc3\xa4 ovat my\xc3\xb6s esimerkiksi henkiparannus ja kanavointi. Tuhoisista kulteista esitell\xc3\xa4\xc3\xa4n ufouskonto Taivaan portti. Aihealueeseen liittyvi\xc3\xa4 psykologian ilmi\xc3\xb6it\xc3\xa4 ja k\xc3\xa4sitteit\xc3\xa4 on mukana: Barnum-efekti, lastikultti ja maaginen ajattelu. Psykokulttuuriin taas liittyy kymmenen prosentin myytti. _NEWLINE_Tiedett\xc3\xa4 avaavat hakusanat hypoteesi, hypoteettis-deduktiivinen menetelm\xc3\xa4, induktio, kaksoissokkokoe, kolmas kulttuuri ja tieteenfilosofia. Kriittisen ajattelun k\xc3\xa4sittein\xc3\xa4 esitell\xc3\xa4\xc3\xa4n Humen giljotiini, Humen puntari, Occamin partaveitsi sek\xc3\xa4 argumentoinnin k\xc3\xa4sitteet moralistinen ja naturalistinen virhep\xc3\xa4\xc3\xa4telm\xc3\xa4. Postmodernismin tuote Sokalin tapaus esitell\xc3\xa4\xc3\xa4n. Tunnetuista skeptikoista ja alan j\xc3\xa4rjest\xc3\xb6ist\xc3\xa4 on hakusanat: esimerkiksi CSICOP, Skepsiksen Huuhaa-palkinto, Sokrates-palkinto, Paul Kurtz, Carl Sagan, Michael Shermer, Kari Enqvist, Hannu Karttunen, Ilkka Niiniluoto, Raimo Tuomela ja Marjaana Lindema-Viitasalo. My\xc3\xb6s ateismi, valistus, humanismi ja vapaa-ajattelu esitell\xc3\xa4\xc3\xa4n.\n_START_SECTION_\nVastaanotto\n_START_PARAGRAPH_\nHelsingin Sanomien Vesa Sis\xc3\xa4t\xc3\xb6n mukaan kirja tarjoaa hyvin syit\xc3\xa4 siihen, miksi kenenk\xc3\xa4\xc3\xa4n ei pit\xc3\xa4isi uskoa niihin saati sijoittaa rahojaan huijauksiin. Vahvimmillaan Selin on kirjoittaessaan omaan alansa eli psykologi]aan liittyvist\xc3\xa4 ilmi\xc3\xb6ist\xc3\xa4. Sis\xc3\xa4t\xc3\xb6n mukaan teos olisi kaivannut laajempaa toimittajakuntaa, erityisesti enemm\xc3\xa4n ihmistieteellist\xc3\xa4 n\xc3\xa4kemyst\xc3\xa4 esimerkiksi siit\xc3\xa4, ketk\xc3\xa4 oikein uskovat paranormaaleihin ilmi\xc3\xb6ihin ja miksi. Teos on mielenkiintoista selailtavaa, mutta voisi olettaa, ett\xc3\xa4 sit\xc3\xa4 lukevat enimm\xc3\xa4kseen vain ne, jotka jo jakavat kirjailijan skeptisen asenteen.'